รัฐบาลไทย-ข่าวทำเนียบรัฐบาล-ปลัดกระทรวงมหาดไทย เปิดการศึกษาอบรมหลักสูตร นปส. รุ่นที่ 78 เน้นย้ำ ประสานการทำงานเป็นทีม เพื่อสร้างพลังนักปกครอง-นักบริหารราชการระดับสูง ในการ Change for Good สร้างสิ่งที่ดี
วันอังคารที่ 17 พฤษภาคม 2565
ปลัดกระทรวงมหาดไทย เปิดการศึกษาอบรมหลักสูตร นปส. รุ่นที่ 78 เน้นย้ํา ประสานการทํางานเป็นทีม เพื่อสร้างพลังนักปกครอง-นักบริหารราชการระดับสูง ในการ Change for Good สร้างสิ่งที่ดี
ปลัดกระทรวงมหาดไทย เปิดการศึกษาอบรมหลักสูตร นปส. รุ่นที่ 78 เน้นย้ํา ประสานการทํางานเป็นทีม เพื่อสร้างพลังนักปกครอง-นักบริหารราชการระดับสูง ในการ Change for Good สร้างสิ่งที่ดีให้กับประเทศชาติและประชาชน
วันนี้ (17 พ.ค. 65) เวลา 09:00 น. ที่ห้องประชุมอัษฎางค์ อาคารดํารงราชานุสรณ์ กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานเปิดการศึกษาอบรมหลักสูตรนักปกครองระดับสูง (นปส.) รุ่นที่ 78 และบรรยายพิเศษ หัวข้อ ประสบการณ์นักบริหาร โดยมี นายชยาวุธ จันทร รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน นายอรรษิษฐ์ สัมพันธรัตน์ รองปลัดกระทรวงมหาดไทย ด้านบริหาร นายธนาคม จงจิระ อธิบดีกรมการปกครอง นายพรพจน์ เพ็ญพาส อธิบดีกรมโยธาธิการและผังเมือง นายสมคิด จันทมฤก อธิบดีกรมการพัฒนาชุมชน นายวราพงษ์ เกียรตินิยมรุ่ง ที่ปรึกษาด้านวิศวกรรมสํารวจ กรมที่ดิน นายพินัย อนันตพงศ์ ดร. นิรันดร์ จงวุฒิเวศย์ นายเริงศักดิ์ มหาวินิจฉัยมนตรี นายอุกริช พึ่งโสภา นายสฤษดิ์ วิฑูรย์ อาจารย์ที่ปรึกษาประจําหลักสูตร นายบุญธรรม ถาวรทัศนกิจ ผู้อํานวยการสถาบันดํารงราชานุภาพ และผู้เข้ารับการศึกษาอบรมหลักสูตรนักปกครองระดับสูง รุ่นที่ 78 รวมจํานวน 100 คน ร่วมรับฟัง
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอแสดงความยินดีกับผู้เข้ารับการศึกษาอบรมหลักสูตรนักปกครองระดับสูง รุ่นที่ 78 ทุกท่านที่ได้มีโอกาสมาใช้ชีวิตร่วมกันเพื่อศึกษาอบรมในหลักสูตรที่มีเกียรติยิ่งและเป็นหลักสูตรเดียวที่สํานักงานคณะกรรมการข้าราชการพลเรือน (สํานักงาน ก.พ.) ให้การรับรองว่า เมื่อผ่านการศึกษาอบรมในหลักสูตร นปส. แล้ว จะมีคุณสมบัติเป็นนักบริหารระดับสูงของส่วนราชการได้โดยไม่ต้องผ่านหลักสูตรนักบริหารระดับสูง (นบส.) ของสํานักงาน ก.พ. ซึ่งการเข้าศึกษาอบรมตลอดระยะเวลา 10 สัปดาห์นี้ จะทําให้ทุกท่านได้พบปะสานสัมพันธ์เพื่อนข้าราชการที่อาจรู้จักกันบ้าง ไม่รู้จักกันบ้าง อาจอยู่ในกรมเดียวกัน ต่างกรม ต่างกระทรวง เป็นกัลยาณมิตรกันไปตลอดชีวิต เพื่อสามารถแลกเปลี่ยนเรียนรู้ในเรื่องต่าง ๆ ที่แต่ละท่านมีประสบการณ์ มีแนวทางการทํางาน และแนวความคิดที่แตกต่างกันไป ด้วยมีเป้าหมายสูงสุดเดียวกัน นั่นคือการ “บําบัดทุกข์ บํารุงสุข” ให้กับพี่น้องประชาชน
“นปส. 78 ต้องทํางานเป็นทีมตั้งแต่วันนี้ เพราะเรื่องใหญ่ที่สําคัญที่สุดตามคําโบราณของบรรพบุรุษได้สอนไว้ นั่นคือ เราแต่ละคนเหมือนกับแขนงไม้ไผ่ ถ้าอยู่เพียงลําพัง พลังความสามารถจะไม่ค่อยดีนัก หักได้โดยง่าย แต่ถ้านําแขนงไม้ไผ่มามัดรวมกัน จะเป็นการร้อยใจเป็นหนึ่ง เกิดพลังพลานุภาพที่จะ Change for Good ให้เกิดขึ้นให้กับราชการ ให้กับสังคมไทย และชีวิตของตัวเราเอง จึงขอให้ทุกท่านยึดถือว่า “ความเป็นทีมเป็นเรื่องใหญ่” ความเป็นน้ําหนึ่งใจเดียวกันต้องมีในทุกนาที ด้วยการทุ่มเทเสียสละกําลังกาย กําลังสติปัญญา ระดมความคิดเห็น ด้วยความมุ่งมั่นตั้งใจ เพื่อให้เกิดความรัก ความสามัคคี” นายสุทธิพงษ์ฯ กล่าวเน้นย้ํา
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า ในการศึกษาอบรมหลักสูตร นปส. นี้ แม้ว่าผู้เข้ารับการศึกษาอบรมได้รับอนุญาตจากหน่วยงานต้นสังกัด แต่ก็ยังมีภาระหน้าที่ราชการบางประการที่มีความสําคัญและตัวท่านเองต้องเป็นผู้กํากับ ติดตาม และบริหารจัดการ ดังนั้น “การแบ่งเวลา” เป็นเรื่องที่สําคัญ จึงขอให้ทุกท่านได้วางแผนจัดการเวลาและชีวิตประจําวันให้ลงตัว เพื่อไม่ทําให้งานในหน้าที่ราชการประจําเสียหาย และไม่ส่งผลกระทบต่อการศึกษาตามหลักสูตร ด้วยการประยุกต์ใช้ระบบการสื่อสารด้วยเทคโนโลยีสารสนเทศเป็นเครื่องมือในการบริหารและประสานราชการ นอกจากนี้ หลักสูตรนักบริหารระดับสูงเป็นหลักสูตรที่มีมาตรฐานซึ่งได้รับการรับรองจากสํานักงาน ก.พ. ดังนั้น คณะอาจารย์ที่ปรึกษาประจําหลักสูตรทุกท่าน รวมทั้งผู้เข้าศึกษาอบรมหลักสูตร นปส. 78 ทุกคนต้องช่วยกันรักษาคุณภาพมาตรฐานของหลักสูตรนักปกครองระดับสูง ทั้งในแง่วิชาการ กิจกรรม การทํางานเป็นทีม เป็นผู้นําที่ดี และช่วยกันคิด ริเริ่ม สร้างสรรค์ ประเมินอย่างตรงไปตรงมา และเสนอแนะเพิ่มเติม เพื่อเป็นกระจกสะท้อนสําหรับพัฒนาปรับปรุงหลักสูตรฯ เพื่อให้ข้าราชการรุ่นน้องที่จะก้าวสู่ตําแหน่งผู้บริหารระดับสูงในอนาคตได้มีโอกาสเข้ารับการศึกษาอบรมเพื่อพัฒนาตนเอง สําหรับมีคุณสมบัติครบตามหลักเกณฑ์การเข้าสู่ตําแหน่งผู้บริหารระดับสูงต่อไป
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ในขณะนี้รัฐบาล และกระทรวงมหาดไทย มุ่งมั่นในการขับเคลื่อนการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาเศรษฐกิจพอเพียงผ่านกลไก ศจพ. โดยมีนายอําเภอทั้ง 878 อําเภอเป็นผู้นําในการสํารวจ ตรวจสอบ หาข้อมูลคนเดือดร้อน หรือ “คนจน” ในพื้นที่ ซึ่งนิยามคําว่า “ยากจน” ไม่ได้มีนัยสําคัญเพียงแค่เรื่องเศรษฐกิจอย่างเดียว แต่หมายความรวมถึง “ความเดือดร้อนของพี่น้องประชาชนทุกเรื่อง ทุกประเภท ที่ประชาชนเดือดร้อนและไม่สามารถแก้ไขได้ด้วยตนเอง” เช่น ไม่มีบัตรประชาชน ไม่มีทะเบียนบ้าน ติดหนี้นอกระบบ มีคนติดยาเสพติดในครอบครัว หรือป่วยติดเตียง เป็นต้น ซึ่งเป็นสิ่งสําคัญที่มีปัญหาแตกต่างกันไป โดยมีเป้าหมายที่เราจะแก้ไขปัญหาความยากจนให้สําเร็จในสิ้นเดือนกันยายน 2565 จึงขอให้นายอําเภอที่เข้ารับการศึกษาอบรมได้ตระหนักและประสานแจ้งไปยังเพื่อนนายอําเภอทั่วประเทศ ในการค้นหาเป้าหมายคนจนกว่า 25 ล้านครัวเรือนให้ครบถ้วน โดยใช้ความรู้ความสามารถในการอํานวยการให้พื้นที่สามารถขับเคลื่อนให้บรรลุเป้าหมาย ทั้งการ Re X-Ray ข้อมูลในระบบ TPMAP ของสภาพัฒนาการเศรษฐกิจและสังคมแห่งชาติที่มีอยู่ประมาณ 1,025,000 คน เพื่อไม่ทิ้งใครไว้ข้างหลังตามนโยบายนายกรัฐมนตรี โดยมอบหมายทีมงานในพื้นที่ใช้ระบบ ThaiQM ไปสํารวจข้อมูลเพิ่มเติม ซึ่งยังอยู่ระหว่างการสํารวจอีก 11 ล้านครัวเรือน ต้องสํารวจให้แล้วเสร็จภายในวันที่ 30 มิถุนายน 2565 ทั้งนี้ จากข้อมูล ณ วันที่ 16 พฤษภาคม 2565 พบว่า มีจํานวนครัวเรือนที่ประสบปัญหาความยากจน จํานวน 3,320,238 ครัวเรือน โดยเป็นครัวเรือนนอกระบบ TPMAP ถึง 2,670,000 ครัวเรือน จึงถือว่าการริเริ่ม Re X-ray สํารวจข้อมูลเพิ่มเติมเป็นการดําเนินการที่มีคุณค่าในการช่วยเหลือพี่น้องประชาชนอย่างยิ่ง โดยประการถัดไปทุกปัญหาความเดือดร้อนที่ได้รับข้อมูลจากการสํารวจ นายอําเภอต้องเป็นแม่ทัพ เป็นผู้นําในการบูรณาการร่วมกับส่วนราชการที่เกี่ยวข้องไปดําเนินการแก้ไขปัญหาให้เสร็จภายในวันที่ 30 กันยายน 2565 แม้จะดูว่าเวลาค่อนข้างจํากัด แต่ทั้งนี้ทั้งนั้น การทํางานต้องมีเป้าหมาย มีวัตถุประสงค์ และต้องมีกรอบระยะเวลาที่เราต้องพยายามผลักดันขับเคลื่อนให้ประสบความสําเร็จให้ได้ในเวลาจํากัด ด้วยการสร้างทีม มอบหมายให้ทีม และกํากับดูแลทีม เอาใจใส่ทีม ทําให้ทีมขับเคลื่อนงานให้สําเร็จ ด้วยภาวะผู้นํา ความรู้ความสามารถของแต่ละท่าน เพราะ “เป้าหมายมีไว้ให้พุ่งชน” แก้ไขปัญหาให้สําเร็จให้ได้มากที่สุด ตามหลักการบริหารที่สําคัญหลักหนึ่งที่ว่า “ชีวิตผู้บริหารต้องมีความยืดหยุ่นในการบริหารจัดการ ถ้าระดมสรรพกําลังทุกส่วนมาลุยงานไปด้วยกัน ก็จะมีคนทํางานเพิ่ม 10 เท่า งานก็จะสําเร็จเร็วขึ้น ความเปรื่องปราชญ์ในการบริหารจัดการงานจะเพิ่มขึ้น ถ้าทุกคนช่วยกันแลกเปลี่ยนอย่างเต็มที่”
“หลักสูตรนักบริหารระดับสูงจะเป็นประโยชน์และสร้างความภาคภูมิใจให้กับทุกท่านในการใช้ชีวิตร่วมกัน ทําให้มีเพื่อนเพิ่มมากขึ้น ซึ่งนับตั้งแต่วันนี้ ทุกท่านจะมีเพื่อคู่คิด มิตรคู่ใจ มีคนช่วยเหลือสนับสนุนเพื่อขับเคลื่อนงานส่วนรวม และขอให้จดจําไว้ว่า “ถ้าเราเป็นคนไทย กินนอนด้วยกัน ถือว่าเป็นเหมือนญาติสนิท เป็นเหมือนเพื่อนตาย มีอะไรขอให้ช่วยเหลือเกื้อกูลซึ่งกันและกัน” เพื่อความผาสุกของประเทศชาติ และความสุขของพี่น้องประชาชนคนไทยอย่างยั่งยืน” นายสุทธิพงษ์ฯ กล่าวในช่วงท้าย
ด้าน นายบุญธรรม ถาวรทัศนกิจ กล่าวว่า หลักสูตรนักปกครองระดับสูงเป็นหลักสูตรเพื่อพัฒนาผู้บริหารให้เป็นผู้นําที่มีวิสัยทัศน์ เป็นผู้นําการเปลี่ยนแปลงที่มีสมรรถนะด้านการบริหารจัดการที่ดี รวมทั้งเป็นผู้มีคุณธรรมและจริยธรรม พร้อมสําหรับการเป็นผู้บริหารระดับสูงในอนาคต เป็นหลักสูตรที่สํานักงาน ก.พ. ให้การรับรองว่าผู้ผ่านการฝึกอบรมฯ เป็นผู้ที่มีคุณสมบัติเสมือนได้ผ่านการฝึกอบรมหลักสูตรนักบริหารระดับสูง (นบส.) ของสํานักงาน ก.พ. โดยมีระยะเวลาฝึกอบรมรวม 10 สัปดาห์ ตั้งแต่วันที่ 17 พฤษภาคม - 22 กรกฎาคม 2565 ที่กรุงเทพมหานคร และวิทยาลัยมหาดไทย อ.บางละมุง จ.ชลบุรี โดยมีกิจกรรมต่าง ๆ ทั้งในห้องเรียนและนอกสถานที่ อาทิ การเรียนรู้ทักษะการทํางานเป็นทีม ด้วยการฝึกอบรมวิชาลูกเสือ ณ ค่ายลูกเสือวชิราวุธ อ.ศรีราชา จ.ชลบุรี การเรียนรู้จากการปฏิบัติ (Action Learning) ด้วยการศึกษาข้อมูลจริงในพื้นที่ชุมชน/หมู่บ้านประยุกต์กับการศึกษาในห้องเรียนเพื่อใช้แก้ไขปัญหาต่าง ๆ ของพื้นที่ การทัศนศึกษาดูงานนอกสถานที่ และการจัดทํารายงานการศึกษาส่วนบุคคล และรายงานกลุ่ม เพื่อเสนอแนะแนวทางการบริหารหรือการพัฒนาหน่วยงาน ให้บรรลุผลสัมฤทธิ์ นําไปสู่การ “บําบัดทุกข์ บํารุงสุข” ให้กับพี่น้องประชาชน